kardosdrur/scandi-wiki huggingface dataset:
Abu Ahmad al-Alwani

Waleed Jassem al-Alwani, også kendt under pseudonymet Abu Ahmad al-Alwani, var en ledende kommandør i Islamisk Stat og medlem af dets militæreråd.

Han var tidligere officer i den irakiske hær under Saddam Hussein, i 2014 blev han reporteret dræbt i et luftangreb i avisen The Sun. Hans død blev aldrig bekræftet af USA eller Islamisk Stat, og i 2015 referede flere medier til ham, som om han var i live.

Referencer 

Terrorister
Assaqutaq

Assaqutaq er en tidligere bygd på Grønland.

I 1778 grundlagde hvalfangerlogen Qerrortusoq loge, først som filial af Holsteinsborg senere selvstændigt med egen hvalkommandant.

Qerrortusoq var hæmmet af de dårlige besejlingsforhold og i 1906 flyttede KGH alle sine bygninger og aktiviteter til den nuværende beliggenhed ved Assaqutaq. En beliggenhed som var velegnet for den nye industri knyttet til torskefiskeriet.   

Der blev opført salthuse, så fangsten kunne konserveres til eksport, en bestyrerbolig med butik, hvor der var et enkelt værelse til udliggeren. Der var endvidere et proviant- og spækhus af planker og et krudthus af sten. De 3 bygninger blev opført i 1909. Under handlen (KGH) var der ansat en udligger, en jordemoder og en uddannet kateket. I løbet af 1920'erne flyttede de fleste fra Qerrortusoq til Assaqutaq, hvor der også blev bygget en ny skole. Senere i 1931 blev det smukke lille kapel opført. Befolkningstallet var størst i 1918 med 135 indbyggere. I 1940'erne varierede tallet mellem 109 og 131. Tallet dalede til 89 i 1960 og de sidste indbyggere forlod stedet i 1969.

I dag bliver Assaqutaq flittigt brugt som lejrskole for folkeskoleelever og foreninger.

Bygder i Qeqqata Kommune
Abu Mohammad al-Adnani

Abu Mohammad al-Adnani al-Shami (arabisk: أبو محمد العدناني, født 1977 eller 1978 i Idlib, Syrien, død 30. august 2016) hvis oprindelige navn var Taha Subhi Falaha, var den officielle talsmand og seniorlederen for Islamisk Stat. Han var bevægelsens øverste talsmand for at formidle officielle meldinger. Han havde udpeget sig selv til sheik og til emir af Islamisk Stat i Syrien.

Den 18. august 2014, blev han af udenrigsdepartementet i USA listet som en globalt eftersøgt terrorist, den 5. maj 2015 blev der udlovet en dusør på 5 millioner dollar, for oplysninger der kunne lede til hans anholdelse.

al-Adnani blev dræbt 30. august 2016 ved et luftangreb ved byen al-Bab i provinsen Aleppo, som Rusland først hævdede at stå bag. Dødsfaldet blev bekræftet af Islamisk Stat, men de hævder amerikanske fly stod bag angrebet, hvilket også bekræftes af amerikanske embedsmænd.

Referencer 

Terrorister
M/S Helge

{{Infoboks skib
| navn            = M/S Helge
| flagbillede     =
| billede         = Svendborg harbour-MS Helge.jpg
| billedtekst     = M/S Helge i Svendborg havn
| type            = Passagerskib
| klasse          =
| nummer          =
| motto           =
| bestilt         =  
| værft           = J. Ring-Andersens Skibsværft
| planlagt        =
| påbegyndt       =
| søsat           = 
| tjeneste        = 
| skæbne          = 
| hjemhavn        = Svendborg
| ejer            = Svendborg Kommune
| rute            =
| deplacement     =
| tonnage         =
| længde          = 18,61 meter
| bredde          = 5,34 meter
| dybgang         = 1,70 meter
| mastehøjde      =
| maskine         = 
| kraftkilde      =
| hastighed       =
| rækkevidde      =
| besætning       = 2
| passagerer      = 148
| kahytter        =
| antal_TEU       =
| MMSI            =
| kaldesignal     =

| landkort= Syddanmark
| label = 
M/S Helge er et dansk passagerskib hjemmehørende i Svendborg Havn i Svendborg. Skibet blev sat i drift i 1924, og blev i maj 2012 udpeget til et bevaringsværdigt skib af Skibsbevaringsfonden.

Fra juli 1924 blev skibet indsat i færgedrift på Svendborgsund året rundt. Fra 1955 sejlede Helge kun fra pinse til september.
Siden midten af 1980'erne har skibet udelukkende sejlet med turister i Sydfynske Øhav. Helge har siden 2005 været ejet af Svendborg Kommune.

Rutesejlads 
Fra sin faste kajplads i Svendborg Havn sejler Helge til Vindebyøre på Tåsinge, hvorefter turen igen går tilbage til Fyn og Christiansminde, ved den østlige udkant af Svendborg. Herfra sejles der mod syd igennem Thurø Sund til Troense. Derfra går det stik øst mod Thurø, hvor der er anløb i Grasten. Sidste stop er ved Valdemars Slot på Tåsinge. Derefter sejles der af samme rute tilbage til Svendborg, og den samlede sejltid er 110 minutter.

Referencer

Eksterne henvisninger 

 M/S Helge på www.svendborg-havn.dk
 Helges historie på Den lille svendborgguide

Transport i Svendborg
Færger i Danmark
Bevaringsværdige skibe
Etableret i 1924
Tunesiens fodboldlandshold

Tunesiens fodboldlandshold repræsenterer Tunesien i fodboldturneringer og kontrolleres af Tunesiens fodboldforbund.

Fodboldlandshold i Afrika
Nedskydningen af politifolk i Dallas (2016)

Nedskydningen af politifolk i Dallas den 7. juli 2016 var en hændelse, hvor fem politifolk blev dræbt og ni andre personer, herunder to civile, blev såret, da den afro-amerikanske Micah Xavier Johnson åbnede ild mod dem. Johnson var krigsveteran fra krigen i Afghanistan, der var vred over, at politifolk havde skudt farvede afrikanere, og han havde udtryk ønske om at dræbe hvide mennesker, særlig hvide politifolk. Johnson åbnede ild mod politifolkene ved slutningen af demonstrationer i anledning af politiets nedskydning af en sort mand kort forinden i Baton Rouge og i Minnesota i forbindelse med anholdelser ugen forinden.

Efter af have åbnet ild mod politifolk og civile flygtede Johnson ind i en bygning på El Centro College. Politiet fulgte efter og der opstod ildkamp. Om morgenen den 8. juli sendte politiet en fjernstyret bombe ind mod Johnson, der dræbte ham. Det var første gang amerikansk politi anvendte en robot til at nedkæmpe en mistænkt.

Kort efter nedskydningen var det uklart, hvor mange, der havde deltaget i angrebet, men efterforskning viste, at Johnson var den eneste snigskytte.

Den amerikanske præsident Barack Obama tog afstand til angrebet, og kaldte angrebet et "vicious, calculated, despicable attack" og en "tremendous tragedy.".

Referencer

Se også 
 Black Lives Matter

Eksterne henvisninger 

Begivenheder i 2016
Massakrer i USA
Skyderier i USA
Wimbledon-mesterskaberne 2007

Wimbledon-mesterskaberne 2007 var en tennisturnering, der blev spillet udendørs på græsbaner i perioden 26. juni - 9. juli 2007 i All England Lawn Tennis and Croquet Club i London, Storbritannien. Det var den 121. udgave af Wimbledon-mesterskaberne og den tredje grand slam-turnering i 2007. Kvalifikationen blev spillet den 19. - 22. juni 2007 på Bank of England Sports Ground i Roehampton.

Wimbledon-mesterskaberne udbetalte for første gang ens præmiepenge til mænd og kvinder. Turneringen anvendte for første gang Hawk-Eye-teknologi på Centre Court og No. 1 Court. Cyclops blev fortsat brug på andre baner. På grund af den igangværende ombygning af Centre Court var ingen af tilskuerpladserne overdækkede.

Herresinglemesterskabet blev for femte gang i træk vundet af Roger Federer – en præstation som kun Björn Borg tidligere havde udført i den åbne æra. Det var historiens indtil da længste herresinglefinale og varede 3 timer og 45 minutter. Venus Williams vandt damesingletitlen ved at besejre Marion Bartoli i finalen. Bartoli havde overraskende besejret førsteseedede Justine Henin i semifinalen.

For første gang i 20 år vandt en britisk spiller en af mesterskabstitlerne, idet Jamie Murray vandt mixed double-turneringen sammen med Jelena Janković.

Præmier 

Den samlede præmiesum for Wimbledon-mesterskaberne 2007 androg £ 11.282.710, hvilket var en stigning på 8,7 % i forhold til året før og den indtil da højeste præmiesum ved en tennisturnering nogensinde. For første gang i mesterskabets historie var der ens præmier for mænd og kvinder. I mesterskabsrækkerne var pengepræmierne fordelt som vist nedenfor.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Kørestolstennis 

Finalen i rækken for kørestolstennis fik følgende resultat.

Legender 

Finalerne i invitationsturneringen for tidligere topspillere, "legender", fik følgende resultater.

Eksterne henvisninger 

 Wimbledon 
 WTA Results 2007 - Wimbledon results 2007

Noter 

2007
WTA Tour 2007
ATP Tour 2007
Pipilotti Rist

Pipilotti Rist, eg. Elisabeth Charlotte Rist, født 21. juni 1962, er en schweizisk videokunstner. Hun arbejder med levende billeder, ofte i stor skala. Billeder og videoer projiceret på loftet eller på møbler i store installationer. Hendes mest berømte værker omfatter Sip My Ocean (1996), Ever is Over All (1997), Homo Sapiens Sapiens (2005) og Gravity, Be My Friend (2007).

Eksterne henvisninger

Kunstnere fra Schweiz
Capocannoniere

Capocannoniere (flertal: capocannonieri) er en titel, som gives den der har scoret flest mål (topscorer) i en sæson i den italienske Serie A. Titlen holdes i på nuværende tidspunkt af Gonzalo Higuaín, som scorede 36 mål med Napoli 2015–16 sæsonen.

Den højeste målscorer i Seria A ligaen er 36 mål,opnået af Gino Rossetti for Torino i 1928–29 og Gonzalo Higuaín for Napoli i 2015–16. Ferenc Hirzer, Julio Libonatti og Gunnar Nordahl deler andenplads for denne rekord da de hver har scoret 35 mål for henholdsvis Juventus, Torino og A.C. Milan.

Gunnar Nordahl har med Milan vundet flest topscorer-titler (pluricapocannoniere), med fem succesfulde sæsoner i 1949–50, 1950–51, 1952–53, 1953–54 and 1954–55, mere end nogen anden spiller i historien af det Italienske mesterskab.

John Hansen (1951-52) og Harald Nielsen (1962-63 og 1963-64) er de eneste danskere der har opnået titlen af Capocannoniere.

Vindere

Serie A

Per spiller

Per klub

Per land

Referencer 

Fodbold i Italien
Maria Karolina af Østrig (1801-1832)

Maria Karolina af Østrig (8. februar 1801 – 22. maj 1832) var en østrigsk ærkehertuginde, der var datter af kejser Frans 1. af Østrig. Hun blev gift med kronprins Frederik August af Sachsen, den senere kong Frederik August 2., men døde før han besteg tronen.

Se også 

 Kongeriget Sachsen

Huset Habsburg-Lothringen
Personer fra Wien
Ærkehertuginder af Østrig
Arnela Muminović

Arnela Muminović (født 14. januar 1988) er en dansk fodboldspiller og sportsjournalist. Hun er fodboldkommentator og ekspert for DR og kommenterer kampe ved VM og EM-slutrunder for både mænd og kvinder.

Muminović stammer fra Bosnien og kom til Danmark som 4-årig flygtning.
Hun boede 3 år på asylcenter ved Hald Ege, hvor hun blandt andet spillede fodbold.
Fra Muminović var 8 til 11 år boede hun i Kjellerup, og der gik hun i klasse med den senere Superliga-spiller Rasmus Festersen.
Muminović spillede klubfodbold i Team Viborg som angriber,
og spiller nu for Sundby Boldklub.
Hun har spillet flere U17-landsholds- og U19-landsholdskampe, hvor hun i alt har scoret 6 mål.
Som 18-årig pådrog hun sig en korsbåndskade, der holdt hende ude fra fodbold i to år.

Muminović har en uddannelse fra Danmarks Journalisthøjskole.
Hun var journalistpraktikant på TV3 Sport 2012–2013, og siden december 2014 har hun skrevet som freelance sportsjournalist for Ekstra Bladet.
Derudover har Muminović været fodboldkommentator for Eurosport til Bundesliga Women og fodboldanalytiker for DR i forbindelse med mændenes Europamesterskab i 2016. Her var hun DR's første kvindelige fodboldanalytiker for mændenes EM,
og Henrik Palle skrev i Politiken at hun i den rolle var "indsigtsfuld, kompetent og velformuleret". Hun optrådte også som ekspert på DR1 i forbindelse med mændenes fodbold VM i 2018. Hun fungerer til dagligt som journalist og kommentator for DR Sporten.

Referencer

Eksterne henvisninger 
 

Sportsjournalister fra Danmark
Kvindelige fodboldspillere fra Danmark
Personer fra Viborg
Personer fra Kjellerup
Forbundet KYSTEN

Forbundet KYSTEN er en norsk forening hvis hovedinteresse er den norske kultur på kysterne. (kystkultur) Den havde i juni 2016 126 lokalafdelinger og 10.000 medlemmer.

Historie 
Foreningen blev grundlagt i 1979, og har til formål at styrke det norske folks identitet som et kystnære folk, herunder:

 Fremme bevarelse og offentlig brug af traditionelle skibe, bygninger, anlæg og kystmiljøet i almindelighed.
 Køreoplysningskampagner for at øge forståelsen for værdien af menneskelige og kulturelle traditioner omkring kysten..
 Fastholdelse og udvikling af traditioner indenfor mad og håndværk.
 Forøgelse af den akademiske standard i vedligeholdelsen og sikkerheden af brugen af fartøjer og udstyr.

Eksterne henvisninger 
 KYSTENs officielle websted  

Foreninger fra Norge
Etableret i 1979
Kiebitzreihe

Kiebitzreihe er en by og kommune i det nordlige Tyskland, beliggende i Amt Horst-Herzhorn under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Kiebitzreihe ligger i et tidligere moseområde nordvest for Elmshorn.
Jernbanen mellem Elmshorn og Westerland (Marschbahn) går gennem kommunen.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Kollmar

Kollmar er en by og kommune i det nordlige Tyskland, beliggende i Amt Horst-Herzhorn under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Kollmar ligger omkring 8 kilometer vest for Elmshorn ved floden Elben i Kremper Marsch. Mod nordøst går Bundesstraße B431 fra Elmshorn til Glückstadt.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Benasque

Benasque () eller Benasc er en købstad i Huesca, Spanien. Det er hovedbyen i Benasque-dalen i hjertet af Pyrenæerne og omgivet af nogle af de højeste bjerge i det område.

Klima 
Bjergklimaet giver kølige somre og kolde vintre med lave temperaturer og hyppige sne. Den årlige gennemsnitstemperatur er 9,4 °C i 1138 meters højde over havets overflade.

Sprog 
"Benasque" er det spanske navn for byen, mens navnet på den lokale dialekt er "Benás".
Det sprog, der tales i området, er en catalansk-aragonsk sammensmeltning, som har lighedspunkter med occitansk. Det kaldes Patués ("patuansk") blandt de indfødte, der taler sproget. Det kan ses som en variant af catalansk.

For at fremme det lokale sprog har kommunalbestyrelsen afholdt en årlig prosa- og poesikonkurrence i Patués siden 1999. Der gives særlige priser til lovende unge, men også til mere modne forfattere.

Eksterne henvisninger 
 Benasque Guide
 Benasque Guide
 Centro de Ciencias de Benasque Pedro Pascual
 Benasqués  - en artikel om kulturen og sproget i Benasque i Gran Enciclopedia Aragonesa OnLine 

Pyrenæerne
Byer i Aragonien
Wimbledon-mesterskaberne 2005

Wimbledon-mesterskaberne 2005 var en tennisturnering, der blev spillet udendørs på græsbaner i perioden 20. juni - 3. juli 2005 i All England Lawn Tennis and Croquet Club i London, Storbritannien. Det var den 119. udgave af Wimbledon-mesterskaberne og den tredje grand slam-turnering i 2005. Kvalifikationen spilledes den 13. - 16. juni 2005 på Bank of England Sports Ground i Roehampton.

Præmier 

Den samlede præmiesum for Wimbledon-mesterskaberne 2005 androg £ 10.085.510, hvilket var en stigning på 3,9 % i forhold til året før. I mesterskabsrækkerne var pengepræmierne fordelt som vist nedenfor.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Legender 

Finalerne i invitationsturneringen for tidligere topspillere, "legender", fik følgende resultater..

Eksterne henvisninger 

 Wimbledon 
 WTA Results 2005 - Wimbledon results 2005

Noter 

2005
WTA Tour 2005
ATP Tour 2005
Trådløs fjernstyret modelbil

En trådløs fjernstyret modelbil er en modelbil, som kan fjernstyres uden elektrisk kabel. Trådløse fjernstyrede modelbil kan fx være fjernstyret via radiosignaler (radiofjernstyret modelbil), andre elektromagnetiske bølger (fx lys eller infrarødt lys) eller ultralyd.

På engelsk kaldes trådløse fjernstyrede modelbiler for RC-modelbiler eller R/C-modelbiler, hvor RC kan stå for remote controlled (inkl. med ledning) eller radio controlled. Denne artikel hælder mest til radiofjernstyrede modelbiler, men inkluderer også andre former for trådløs fjernstyring.

Modelbiler er drevet af forskellige energikilder. Elektriske modeller bliver drevet af små stærke elektromotorer - og genopladelige nikkel-cadmium, nikkel-metalhydrid eller Li-polymer akkumulatorceller. Der findes børstede eller børsteløse DC-motorer. De fleste brændstof drevne modeller anvender gløderørsmotorer, små interne forbrændingsmotorer fødet med en speciel blanding af nitrometan, methanol og olie (i de fleste tilfælde amerikansk olie og/eller syntetisk olie). Disse biler kaldes "nitro"-biler. For nylig (2016) er der blevet introduceret store modeller som er drevet af små benzinmotorer, som ligner græstrimmer motorer, som anvender en blanding af olie og benzin. Elektriske biler bliver sædvanligvis betragtet som lettere for begyndere at bruge sammenlignet med brændstofdrevne modeller, men de dyrere modeller kan være ligeså komplekse og kræve bedre færdigheder.

I begge disse kategorier findes både on-road-modelbiler (til vejlignende forhold) og 'off-road-modelbiler (ikke-vej fx græs, jord, sand...) tilgængelige. Off-road-modeller er bygget med fuld funktionsdygtig affjedring beregnet til off-road brug - og med et stort dækudvalg, som kan anvendes på mange forskellige former for terræn. On-road-modelbiler har en mindre affjedringsvandring og er derfor kun beregnet til jævne overflader. I det seneste tiår (2016) er der i on-road-modeller blevet mulighed for justerbar affjedring ligesom dagens fuldskalabiler.

MAGracing
MAGracing er radiofjernstyrede modelbiler. For at hjælpe med at holde bilerne på racerbanesystemet, er styringen suppleret med en magnet og en metaltråd gemt under banen. Systemet er patenteret og opfundet af Wes Raynor, England. Grunden til den supplerende styring, er at racerbilerne ellers for let ville køre af banen.

Skalamodeller
Elektronisk legetøj
Berry Pomeroy Castle

Berry Pomeroy Castle er en Tudorherregård opført inden for murene af en tidligere borg ved landsbyen Berry Pomeroy i det sydlige Devon i England. Den blev opført i 1400-tallet af Pomeroy-familien, som havde ejet stedet siden 1000-tallet. I 1547 var familien i økonomiske vanskeligheder og solgte deres jord til Edward Seymour, 1st Duke of Somerset. Bortset fra en kort periode, hvor de mistede den til kronen efter Edwards henrettelse, har borgen været i Seymour-familiens eje. Den blev dog forladt i slutningen af 1600-tallet, da den fjerde baron flyttede til Wiltshire.

Efter at have ligget i ruiner i omkring 100 år blev den et berømt eksempel på en billedskøn ruin, og den blev turistattraktion. Det er den fortsat, og det skulle spøge på stedet, hvad der har øget dens popularitet. Mellem 1980 og 1996 er der foretaget omfattende arkæologiske udgravninger, der klarlagde meget af borgens historie, og forkastede tidligere tiders antagelser om dens alder og årsagen til forfaldet.

Se også  
 Liste over borge og slotte i England

Referencer

Litteratur

Eksterne henvisninger 

Slotte i Devon
Ruiner i Storbritannien
Skødshoved Strand

Skødshoved Strand ligger på vestsiden af Tved/Skødshoved-halvøen der er den vestlige del af Mols
Her ligger  et af de ældste sommerhusområder på Mols som  blev bygget omkring Skødshoved Bro, som tidligt i 1900-tallet blev anlagt med henblik på at drive passager- og fragtsejlads fra Aarhus til Mols. Passagersejladsen er nu ophørt og udtjente godsspor fører op til det gamle pakhus, som i dag er indrettet som havnekontor, for en nyere lystbådehavn fra 1981. Nord for havnen ligger pynten Skødshoved, der er det vestligste punkt på Mols. Mod syd begynder klinterne ved sydspidsen af Mols, Mols Hoved, og den  623 hektar store fredning omkring Isgård.

Referencer og kilder 

 Om Skødshoved Strand på danmarksstrandguide.dk
 Om fredningen på fredninger.dk

Eksterne henvisninger

Mols
Lokaliteter i Syddjurs Kommune
Rosacea

Rosacea er en kronisk inflammatorisk hudlidelse lokaliseret i ansigtsregionen, overvejene på kinderne. Sygdommen forekommer hyppigst hos midaldrende og ældre, dog kan sygdommen fremkomme hos personer i alle aldre.

Sygdommens morfologiske kendetegn omfatter erythem, papler, pustler og teleangietasier.

Noter 

Hudsygdomme
Det Afrikanske Kompagni

Det afrikanske Kompagni (eller Det marokkanske Kompagni) stiftedes på Frederik V’s fødselsdag 31. marts 1755. Allerede i 1749 var der gjort privat forsøg på at få en handelsforbindelse i gang med den afrikanske middelhavskyst, men først ved oktrojen af 1755 fik denne handel en fast organisation. Den ældre Bernstorff var drivfjederen i dette pompøse foretagende, der skulle fremme Danmarks handel ved at skaffe nyt opland for danske varer og råprodukter for dansk industri. Selskabet fik eneret på handelen på Marokko og forpagtede tolden på den marokkanske kyst. Imidlertid gik det stort anlagte foretagende snart ynkelig i stykker, og det trods de mange begunstigelser, der blev kompagniet til del fra regeringens side:kostbare eskadrer blev sendt ned til Middelhavet; der blev indrømmet det toldfrihed, og betydelige pengesummer tilflød det fra statskassen. Omsider blev det klart for alle, at det ikke kunne nytte ad denne kunstige vej at fremtvinge en blomstrende handel. Efter at have ofret millioner på dette selskab, måtte staten til sidst, i 1766, indløse og ophæve det.

Eksterne henvisninger 
Salmonsens Konversationsleksikon, 2. udgave, bind I (1915), s. 267) 

Handelskompagnier
Etableret i 1755
Ophørt i 1766
Johan Zápolya

Johan Zápolya ( eller Szapolyai János) (1487–22 juli 1540) var konge af Ungarn fra 1526 til 1540.

Johan Zápolya var en transsylvansk adelsmand, som efter osmannernes sejr og kong Ludvig 2.'s død i Slaget ved Mohács i 1526 blev valgt til konge af Ungarn med sultan Süleyman 1.'s godkendelse.

Biografi 
Johan Zápolya var søn af palatin Stefan (István) Zápolya og prinsesse Hedvig af Teschen. Han fremstod tidligt som en af lederne for den nationale opposition mod hoffet og fik i 1505 gennemført en rigsdagsbeslutning om, at der efter den regerende konges død ikke skulle vælges en udlænding til tronen. Ved hoffet var Zápolya ilde anset, og hans gentagne frierier til prinsesse Anna blev afvist. Hans udnævnelse til statholder i Transsylvanien var nærmest en forvisning. Da han der med stor strenghed undertrykte et bondeoprør, øgedes hans popularitet yderligere hos adelen, men hans stridigheder med hoffet fortsatte, og den indre splittelse gjorde osmannernes fremrykken nemmere. Beskyldningerne mod Johan Zápolya, at han med vilje skulle være kommet for sent til Slaget ved Mohács, lader dog til at være ubegrundede.

Efter osmannernes sejr og Ludvig 2.'s død i Slaget ved Mohács i 1526 blev han valgt til konge af Ungarn med sultan Süleyman 1.'s godkendelse. Som konge stod han i opposition til den habsburgske kejser Ferdinand 1., der modtog den nordlige del af Ungarn. I 1527 blev Zápolya fordrevet af Ferdinand, for dog allerede i 1529 at blive genindsat af sultanen, som symbolsk kronede ham med Stefanskronen, inden han tog den med sig. I en overenskomst i Nagyvarad i 1538 blev Ferdinand udnævnt til Zápolyas efterfølger. Men da Zápolya døde i 1540 blev han alligevel i stedet efterfulgt af sin søn med Isabella Jagiello, Johan.

Noter

Eksterne henvisninger 

Johan 1 Zapolya
Johan
Konger af Kroatien